
AVIZ

asupra propunerii legislative privind stoparea discriminării de gen 

în spoturile publicitare
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind stoparea discriminării de gen în spoturile publicitare, trimisă cu adresa nr. P.l.x-956 din 11 decembrie 2006, înregistrată  sub nr. 31/1497 din 12 decembrie 2006.
Senatul a respins propunerea legislativă în şedinţa din 6 decembrie  2006.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 29 ianuarie 2007.


Membrii comisiei au examinat propunerea  legislativă supusă avizării, expunerea de motive, avizul favorabil al Consiliului Legislativ nr. 922 din 29.06.2006, precum  şi punctul de vedere al Guvernului, transmis cu adresa nr. 2564/ D.P.S.G./ 23.08.2006. 
În urma dezbaterilor, cu unanimitate de voturi, s-a hotărât avizarea negativă a propunerii legislative, întrucât aspectele la care se referă aceasta au fost reglementate prin Legea nr. 202/2002 privind egalitatea de şanse între femei şi bărbaţi.
În raport de obiectul şi conţinutul său, propunerea legislativă face parte din categoria legilor ordinare.

